Diari Oficial de la Generalitat Valenciana


Sumari del DOGV 7502, del 10-04-2015 (2015/3013)

Notificació de la sentència dictada en el procediment de separació contenciosa número 1657/2013.
------------------------------------------------------------------------------------------------

### Dades del document

Número de DOGV
:   7502

Data del DOGV
:   10-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3013


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de separació contenciosa número 1657/2013. [2015/3013]  
Separació contenciosa 001657/2013  
Demandant: Linda Noemí Rivera Pasiche.  
Procuradora: Sara Alonso Puig.  
Demandat: Alejandro Eduardo Ayre Castro.  
Procurador/a: -  
  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber que en les actuacions de separació contenciosa, seguides amb el número 001657/2013, a instàncies de Linda Noemí Rivera Pasiche contra Alejandro Eduardo Ayre Castro, en situació de rebel·lia, en les quals, en data 31 de març de 2015, s'ha dictat la sentència que té la dispositiva que diu així:  
«Estime la demanda interposada per la representació processal de Linda Noemí Rivera Pasiche contra Alejandro Eduardo Ayre Castro, i acorde la separació del matrimoni, amb tots els efectes legals, i en particular les següents:  
1a. La pàtria potestat serà compartida pels dos progenitors.  
2a. La guarda i custòdia s'atribuïx a la mare.  
3a. L'ús i gaudi de la vivenda familiar per a la progenitora custòdia.  
  
4a. S'acorda un règim de visites per al progenitor no custodi consistent en:  
- Caps de setmana alterns; la visita començarà el divendres a l'eixida del col·legi fins al diumenge a les 20.00 hores, amb reintegrament en el domicili familiar dels menors.  
- Vacacions d'estiu per mitat, a distribuir-se per quinzenes des de la finalització de les classes fins al començament d'estes al curs següent.  
  
- Vacacions de Setmana Santa, Nadal i falles per mitat.  
- El pare, en cas de discrepància entre els progenitors, disfrutarà dels menors els caps de setmana parells i la mare els imparells. Així mateix, el pare triarà el període a disfrutar vacacional els anys parells i la mare els imparells.  
5a. S'establix una pensió d'aliments per al menor C. en la quantitat de 350 euros al mes, i per al menor H. la quantitat de 200 euros al mes.  
  
6a. Pagament dels gastos extraordinaris generats pels menors (gastos farmacèutics, escolars, activitats extraescolars, etc.) al 50 per cent.  
  
7a. S'acorda la dissolució de la societat de guanys.  
Cada part ha de pagar les costes causades a instàncies seues i les comunes a mitges.  
Comuniqueu esta resolució, una vegada siga ferma el pronunciament de separació al registre civil on conste inscrit el matrimoni.  
Així, esta la meua sentència, contra la qual es pot interposar un recurs d'apel·lació en el termini de 20 dies, comptats des de l'endemà de la seua notificació, d'acord amb la nova redacció de l'article 458.1 de la Llei d'Enjudiciament Civil, donada per la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'este jutjat, que pronuncie, mane i firme».  
  
I perquè valga de notificació de forma deguda a Alejandro Eduardo Ayre Castro, en rebel·lia, expedisc i firme este edicte.  
  
València, 31 de març de 2015.- El secretari judicial: Antonio Rodríguez-Moldes Peiró.